钦定古今图书集成/明伦汇编/氏族典/第059卷 > 徐琦
## 钦定古今图书集成/明伦汇编/氏族典/第059卷 > 徐琦

按《明外史徐琦传》：“琦字良玉，钱塘人。其祖谪戍宁夏，
遂家焉。中永乐十二年进士，授行人，历刑部员外郎，
改行兵部。宣宗初，调职方员外郎，擢右通政使。安南
馈遗无所受，还，拜南京兵部右侍郎。八年，帝以安南
贡赋不如额，复命琦往。时黎利已死，其子麟疑未决，
琦宣布威德，麟贡方物以谢。帝悦，命落琦戍籍。正统”
元年命考察南畿府县官。五年命参赞南京机务。十
四年进尚书。景泰元年，靖远伯王骥督机务，琦专理部事。骥解任，琦仍参赞。四年卒。谥《贞襄》。